Λάρνακα, 05/06/2025

**Η Lidl Κύπρου αναλαμβάνει την ευθύνη που της αναλογεί για το περιβάλλον**

**Με αφορμή την Παγκόσμια Ημέρα Περιβάλλοντος, η Lidl Κύπρου επιβεβαιώνει τη δέσμευσή της για την προστασία του περιβάλλοντος, παρουσιάζοντας τις πρωτοβουλίες της που στοχεύουν σε ένα βιώσιμο και καλύτερο αύριο για όλους.**

Αναγνωρίζοντας ότι η προστασία του περιβάλλοντος είναι ευθύνη όλων μας, η **Lidl Κύπρου** αναλαμβάνει ενεργό ρόλο, υλοποιώντας δράσεις που ενισχύουν την περιβαλλοντική συνείδηση και συμβάλλουν ουσιαστικά στην αντιμετώπιση της κλιματικής κρίσης. Με κεντρικό μήνυμα **«Όσο πιο μεγάλος είσαι, τόσο μεγαλύτερη είναι και η ευθύνη σου»**, η εταιρεία συνεχίζει να επενδύει σε πρωτοβουλίες που έχουν πραγματικό αντίκτυπο στην κοινωνία και το περιβάλλον.

Η καμπάνια εστιάζει στην έννοια της ευθύνης, όπως αυτή εκφράζεται μέσα από τις πράξεις και τις επιλογές της **Lidl Κύπρου**. Στην ταινία, οι εθελοντές της εταιρείας συμμετέχουν ενεργά σε χαρακτηριστικές δράσεις προστασίας του περιβάλλοντος, ενισχύοντας το μήνυμα της συλλογικής προσπάθειας. Η αφήγηση πλαισιώνεται από εικόνες της φύσης και στιγμές παιδικής ανεμελιάς, ενώ αποσπάσματα από την **«Ασκητική» του Νίκου Καζαντζάκη**, ένα κείμενο σχεδόν 100 ετών, προσδίδουν διαχρονικό και στοχαστικό χαρακτήρα.

Η **Lidl Κύπρου** υλοποιεί το πρόγραμμα **Project Zero με την ΑΚΤΗ** και τον **Δήμο Λεμεσού**, απομακρύνοντας 170 κιλά απορριμμάτων από την περιοχή «Καρνάγιο» σε μόλις 30 λεπτά. Από το 2021, έχει προσφέρει περιβαλλοντική εκπαίδευση σε 37.000 μαθητές και έχει συλλέξει 13 τόνους απορριμμάτων μέσω 62 καθαρισμών με 4.269 εθελοντές.

Παράλληλα, η εταιρεία εφαρμόζει τη **Climate Strategy 2.0** για επίτευξη **Net-Zero έως το 2050**, μειώνοντας άμεσες και έμμεσες εκπομπές σε όλη την αλυσίδα αξίας. Επιπλέον, στηρίζει το πρόγραμμα **mind REset** για μαθητές 10-14 ετών, ενισχύοντας την περιβαλλοντική συνείδηση και τη δημιουργικότητα. Μέχρι τον Φεβρουάριο 2025, συμμετείχαν 12.744 μαθητές από 177 σχολεία, με την υποστήριξη των αρμόδιων υπουργείων.

Η ταινία προβάλλεται σε όλα τα παραδοσιακά και ψηφιακά μέσα επικοινωνίας. Η καμπάνια δημιουργήθηκε σε συνεργασία με τη The Newtons Laboratory, την παραγωγή ανέλαβε η Boo Productions και τη σκηνοθεσία υπέγραψε ο Δημήτρης Νάκος.

Η **Lidl Κύπρου** συνεχίζει να επενδύει σε δράσεις με ουσιαστικό αντίκτυπο, αποδεικνύοντας ότι η ευθύνη για το περιβάλλον δεν είναι απλώς μια επιλογή, αλλά μια σταθερή δέσμευση που καθορίζει το παρόν και διαμορφώνει το μέλλον.

Απολαύστε την ταινία [εδώ.](https://www.youtube.com/watch?v=PMn4t4JYBMk)

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)